***Prilog 2***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, OIB:\_\_\_\_\_\_\_\_\_\_\_\_\_, IBAN:\_\_\_\_\_\_\_\_\_\_\_\_\_\_\_\_\_\_\_; BIC/SWIFT:\_\_\_\_\_\_\_\_\_\_\_\_\_\_\_, koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_- (u daljnjem tekstu: Davatelj usluga)

i

**GRAD CRES,** Creskog statuta 15, 51557 Cres, OIB: 88617357699, IBAN: HR59 2402 0061 8052 0000 6 , kojeg zastupa gradonačelnik Marin Gregorović mag.polit. (u daljnjem tekstu: Korisnik usluga)

sklapaju

**Ugovor o pružanju poštanskih usluga**

**OSNOVA SKLAPANJA I PREDMET UGOVORA**

**Članak 1.**

Ugovorne strane sklapaju ovaj Ugovor o pružanju poštanskih usluga (u daljnjem tekstu: Ugovor) u svrhu reguliranja međusobnih prava i obveza u vezi poštanskih usluga koje će Davatelj usluga pružati Korisniku usluga temeljem provedenog postupka jednostavne nabave evidencijski broj nabave JN-08/23; sukladno pozivu na dostavu ponude od 08.02.2023. godine, KLASA: 406-01/23-01/2, URBROJ: 2170-4-03-23-3, ponudi Davatelja usluga broj: \_\_\_\_\_\_\_\_\_\_\_od \_\_\_\_\_\_\_\_\_\_\_ godine (u daljnjem tekstu: Ponuda), te odluke o odabiru najpovoljnije ponude KLASA: \_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_\_\_\_\_\_\_\_\_od\_\_\_\_\_\_\_\_\_\_godine.

1. Predmet ovog Ugovora su vrste i okvirne količine poštanskih usluga iz Troškovnika/Ponude, koji čini sastavni dio ovog Ugovora, a to su sljedeće poštanske usluge:
* Univerzalna usluga
* Ostale poštanske usluge, a osobito prijam, usmjeravanje, prijenos i uručenje:

Osim usluga navedenih u ovom članku, Korisnik usluga uz iste ima pravo koristiti i dopunske usluge koje su predviđene navedenom Ponudom odnosno Troškovnikom, a pod uvjetima i na način određen odgovarajućim primjenjivim Općim uvjetima Davatelja usluga.

Ugovorne strane suglasno utvrđuju da će Davatelj usluga pružati Korisniku usluga poštanske usluge u vrstama i količinama izraženima u Troškovniku, s time da su tamo izražene količine okvirne te stvarno nabavljena količina poštanskih usluga može biti veća ili manja od okvirne količine uz uvjet da ukupna plaćanja Korisnika usluga prema Davatelju usluga bez uračunatog PDV-a ne mogu prijeći procijenjenu vrijednost predmetne nabave.

1. Vrijednost Ugovora bez PDV-a iznosi \_\_\_\_\_\_\_\_\_\_\_\_\_eura. Vrijednost Ugovora s PDV-om iznosi \_\_\_\_\_\_\_\_\_\_ eura.
2. Ugovorne strane suglasno utvrđuju da sastavni dio ovog Ugovora čine sljedeći prilozi:
* **Prilog 1:** Popis organizacijskih dijelova Korisnika usluga i prijamnih poštanskih ureda,
* **Prilog 2:** Popis organizacijskih dijelova Korisnika usluga s adresama preuzimanja pošiljaka
* **Prilog 3:** Preslika Troškovnika.
1. Sve eventualne dodatne dokumente i priloge Korisnik usluga i Davatelj usluga se obvezuju donijeti u istom obliku kao i ovaj osnovni Ugovor te će isti kao dodatak ovom Ugovoru činiti njegov sastavni dio. Izmjene i dopune koje nisu napravljene u navedenom obliku ne proizvode pravni učinak. Izmjene Priloga 1 i Priloga 2 navedenih u prethodnom stavku ovog članka ugovorne strane se obvezuju međusobno usuglasiti pisanim putem bez obveze sklapanja dodatka Ugovoru i to putem elektroničke pošte na sljedeće kontakt adrese:

- za Davatelja usluga: \_\_\_\_\_\_\_\_\_\_\_\_\_\_\_\_\_\_

- za Korisnika usluga: elena.dajcman@gmail.com

1. Ugovorne strane se obvezuju međusobno putem elektroničke pošte iz prethodnog stavka obavještavati o svim izmjenama kontakt adresa navedenima u prethodnom stavku ovog članka te će se nakon primitka navedene obavijesti o promjeni kontakt adresa, usuglašavanja priloga sukladno prethodnom stavku ovog članka odvijati putem novodostavljenih kontakt adresa.

**PRUŽANJE POŠTANSKIH USLUGA**

### Članak 2.

U okviru pružanja poštanskih usluga prijam poštanskih pošiljaka uključuje prijam poštanskih pošiljaka koje Korisnik usluga predaje na otpremu u poštanske urede Davatelja usluga, kao i poštanskih pošiljaka za koje ugovorne strane posebno dogovore da se preuzimaju radi uručenja njihovom primatelju u prostorijama Korisnika usluga.

**Članak 3.**

1. Korisnik usluga je obvezan poštanske pošiljke predavati putem Prijamne knjige, ili ukoliko isti koristi sustav elektroničke prijamne knjige (sustava e-PK) putem Predajnog lista za istu, s upisanim pripadajućim šiframa Korisnika usluga iz Popisa organizacijskih dijelova Korisnika usluga i prijamnih poštanskih ureda koji se nalazi u Prilogu 1 ovog Ugovora.
2. Korisnik usluga se obvezuje u cijelosti popuniti Prijamnu knjigu ili Predajni list za sustav e-PK prema tekstu obrasca, osim podataka o jediničnoj cijeni po pošiljci i ukupnom iznosu poštarine te prijamnog broja u bar-kodu, ako sam ne lijepi prijamne brojeve na pošiljke za koje se izdaje Potvrda o primitku pošiljke.
3. Korisnik usluga se obvezuje da će u gornjem desnom kutu adresne strane pošiljke staviti oznaku o plaćenoj poštarini u unutarnjem i međunarodnom prometu prema uputama Davatelja usluga.
4. Radi izbjegavanja svake dvojbe, Korisnik usluga se obvezuje, vezano uz predaju poštanskih pošiljaka, uvijek postupati prema uputama Davatelja usluga.

**USLUGE PRIJMA, USMJERAVANJA, PRIJENOSA I URUČENJA ŽURNOG PAKETA**

**Članak 4.**

Davatelj usluga će pošiljke žurnog Paketa preuzimati na adresama i pod šifrom navedenom u Popisu organizacijskih dijelova Korisnika usluga s adresama preuzimanja pošiljaka žurnog Paketa koji se nalazi u Prilogu 2 ovog Ugovora.

**CIJENA**

**Članak 5.**

1. Za obavljene usluge, koje su predmet ovog Ugovora, Davatelj usluga će Korisniku usluga obračunavati cijenu (poštarinu) sukladno jediničnim cijenama iz Priloga 3.
2. Iznimno, ugovorne strane suglasno utvrđuju da u slučaju promjena cijena usluga koje su predmetom ovog Ugovora, bilo odlukom nadležnog tijela bilo uslijed promjene primjenjivih propisa, obje preuzimaju obvezu regulirati takvu izmjenu cijena, a sukladno relevantnim odlukama nadležnog tijela i/ili važećim propisima te međusobnom dogovoru.
3. Korisnik usluga se obvezuje za obavljene usluge koje su predmet ovog Ugovora platiti cijenu (poštarinu) određenu sukladno prethodnim stavcima ovog članka.

**UVJETI PLAĆANJA**

**Članak 6.**

1. Davatelj usluga će ispostavljati račun Korisniku usluga za obavljene usluge. Razdoblje za koje se izdaje pojedini račun je kalendarski mjesec.
2. Uz račun će Davatelj usluga priložiti odgovarajuću rekapitulaciju koja će sadržavati podatke prema organizacijskim jedinicama Korisnika usluga te ukupan iznos računa.
3. Davatelj usluga će sukladno članku 7. Zakona o elektroničkom izdavanju računa u javnoj nabavi („Narodne novine“ br. 94/2018) izdavati i slati elektroničke račune i prateće isprave, a Korisnik usluga je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi iz članka 3. stavka 1. točke 2. navedenog zakona.
4. Korisnik usluga se obvezuje da će račun platiti u roku od 60 (šezdeset) dana od dana izdavanja računa. Za nepravodobno plaćanje računa Davatelj usluga će Korisniku usluga obračunati zakonom utvrđenu kamatu za kašnjenje u plaćanju.
5. U slučaju da Korisnik usluga unutar roka određenog prethodnim stavkom ne podmiri dug po računu, Davatelj usluga ima pravo iskoristiti sve mjere prisilne naplate za podmirenje istoga dozvoljene relevantnim propisima. Neovisno o navedenome, Davatelj usluga može Korisniku usluga privremeno obustaviti pružanje usluga uz rokove dospijeća iz prethodnog stavka i preostale uvjete iz ovog Ugovora, i to sve do podmirenja duga.
6. U slučaju možebitnih reklamacija računa Korisnik usluga obvezan je nesporni dio računa platiti u roku te Davatelju usluga uputiti pisani prigovor u roku od 8 (osam) dana od dana zaprimanja računa.

**JAMSTVO ZA UREDNO ISPUNJENJE UGOVORA**

**Članak 7.**

Davatelj usluga se obvezuje u roku od 10 dana od potpisa Ugovora dostaviti jamstvo za uredno ispunjenje Ugovora u iznosu od 10% vrijednosti ugovora bez PDV-a u obliku zadužnice ili bjanko zadužnice.

**OBVEZE I ODGOVORNOSTI**

**Članak 8.**

1. Davatelj usluga se obvezuje sve usluge koje su predmet ovog Ugovora obavljati sukladno ovom Ugovoru te važećim zakonskim, podzakonskim i ostalim propisima kojima su uređeni uvjeti za obavljanje odgovarajuće usluge kao i važećim Općim uvjetima za obavljanje univerzalne usluge i važećim Općim uvjetima za obavljanje ostalih poštanskih usluga.
2. Korisnik usluga je prilikom korištenja usluga koje su predmet ovog Ugovora obvezan postupati sukladno ovom Ugovoru, važećim zakonskim, podzakonskim i ostalim propisima kojima su uređeni uvjeti za obavljanje odgovarajuće usluge kao i važećim Općim uvjetima za obavljanje univerzalne usluge i važećim Općim uvjetima za obavljanje ostalih poštanskih usluga, te nadalje pridržavati se uputa Davatelja usluga, što se posebno odnosi i na preuzimanje i predavanje poštanskih pošiljaka. Sve upute od značaja za provedbu ovog Ugovora, Davatelj usluga se obvezuje dostaviti Korisniku usluga na dokaziv način. Korisnik usluga je prema Davatelju usluga odgovoran za poštivanje i ispunjenje preuzetih obveza sukladno ovom stavku od strane svog ugovornog partnera te ga se na navedene obveze obvezuje upozoriti.
3. Korisnik usluga potvrđuje da je upoznat s važećim Općim uvjetima Davatelja usluga za obavljanje univerzalne usluge, kao i s važećim Općim uvjetima za obavljanje ostalih poštanskih usluga, važećim Cjenikom te uputama Davatelja usluga i da na iste pristaje. Korisnik usluga također potvrđuje da je upoznat da se važeći Opći uvjeti Davatelja usluga, važeći Cjenik kao i njihove izmjene i dopune objavljuju na internetskoj stranici Davatelja usluga \_\_\_\_\_\_, kao i da su isti dostupni u poštanskim uredima Davatelja usluga te se obvezuje o istima informirati uvidom u navedenu internetsku stranicu ili tako što će u poštanskom uredu zahtijevati da mu bude omogućen uvid u iste.
4. Potpisom ovog Ugovora Korisnik usluga potvrđuje da je upoznat s propisanim zabranama i obvezama u pogledu prijevoza i sadržaja poštanskih pošiljaka, kao i da je upoznat da se navedene zabrane i obveze objavljuju na internetskoj stranici Davatelja usluga\_\_\_\_\_\_\_\_\_\_\_\_, odnosno da su iste dostupne i u poštanskim uredima Davatelja usluga. Stoga se Korisnik usluga nadalje obvezuje o istome informirati uvidom u navedenu internetsku stranicu ili tako što će u poštanskom uredu zahtijevati da mu u navedeno bude omogućen uvid.
5. Ugovorne strane suglasne su da se za možebitnu odgovornost Davatelja usluga za naknadu štete, vezanu za usluge koje su predmet ovog Ugovora primjenjuju odredbe važećeg Zakona o poštanskim uslugama Republike Hrvatske.
6. Korisnik usluga se obvezuje pisanim putem obavijestiti Davatelja usluga o svim okolnostima koje su razumno predvidljive, a koje su ili mogu biti relevantne za izvršavanje ovog Ugovora, pravovremeno prije njihovog nastupa, a o svim okolnostima koje nije bilo u mogućnosti unaprijed predvidjeti u što kraćem razumnom roku.
7. Korisnik usluga potpisom ovog Ugovora jamči i potvrđuje da će poštovati sve primjenjive zakone, politike i procedure koje se odnose na realizaciju ovog Ugovora, a osobito sve antikorupcijske propise i propise koji se odnose na integritet i usklađenost poslovanja, uključujući, ali ne ograničavajući se na Zakon o sprječavanju pranja novca i financiranja terorizma, Zakon o sprječavanju sukoba interesa, Zakon o zaštiti tržišnog natjecanja, Zakon o pravu na pristup informacijama. Korisnik usluga se nadalje obvezuje da će poduzeti sve mjere kako bi spriječio bilo kakvu radnju korupcije, prijetnje ili prijevare te primanje ili traženje bilo kakve neprimjerene koristi kojim bi Korisnik usluga i/ili povezane osobe Korisnika usluga povrijedile mjerodavni antikorupcijski propis. Korisnik usluga se obvezuje da će bez odgađanja obavijestiti Davatelja usluga ako sazna ili ima određenu sumnju o bilo kakvom činu korupcije vezano uz pregovore, sklapanje ili provedbu ovog Ugovora ili drugih pravnih poslova koji proizađu iz ovog Ugovora. Korisnik usluga jamči Davatelju usluga da će se pridržavati odredbi ovog stavka tijekom sudjelovanja u svim budućim pregovorima ugovornih strana o budućim poslovnim suradnjama kao i tijekom njihova ugovaranja te u tijeku njihova izvršavanja.
8. Potpisom ovog Ugovora Korisnik usluga daje suglasnost te potvrđuje da će biti u obvezi postupiti po zahtjevu Davatelja usluga te sukladno istome i u rokovima određenima od Davatelja usluga, Davatelju usluga dostaviti sve dokumente i podatke koji su Davatelju usluga potrebni u svrhu njegova postupanja sukladno važećem Zakonu o sprječavanju pranja novca i financiranja terorizma te primjenjivim podzakonskim propisima. Navedeno se osobito odnosi, ali ne ograničava, na propisane mjere, radnje i postupke za sprječavanje i otkrivanje pranja novca i financiranja terorizma uključujući i dubinsku analizu Korisnika usluga.

**POVJERLJIVOST PODATAKA**

##  Članak 9.

1. Sve informacije i podaci koje će jedna ugovorna strana učiniti dostupnima drugoj ugovornoj strani u svrhu ispunjavanja obveza iz ovog Ugovora, smatraju se povjerljivim.
2. Povjerljivi podaci se ne mogu koristiti, osim u svrhe određene ovim Ugovorom, bez prethodnog izričitog pisanog pristanka druge ugovorne strane.
3. Obveza čuvanja povjerljivosti podataka ostaje na snazi i nakon prestanka važenja ovog Ugovora.

**ZAŠTITA OSOBNIH PODATAKA**

##  Članak 10.

1. Ugovorne strane se obvezuju pridržavati uvjeta iz Opće Uredbe o zaštiti podataka (EU) 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka (dalje u tekstu: Uredba). Obje ugovorne strane se obvezuju da će osobne podatke primatelja pošiljaka koristiti isključivo u posebne, izričite i zakonite svrhe i to samo one podatke koji su nužni za ispunjenje svrhe definirane od svake od ugovornih strana kao voditelja obrade, te da će sukladno članku 32. Uredbe poduzeti sve potrebne mjere s ciljem čuvanja sigurnosti takvih osobnih podataka.
2. Davatelj usluga u svojstvu voditelja obrade osigurava da su se osobe ovlaštene za obradu osobnih podataka obvezale na poštivanje povjerljivosti podataka.
3. Davatelj usluga se obvezuje da će primljene osobne podatke od strane Korisnika usluga koristiti u svrhu izvršenja usluga iz Ugovora, te da ih u druge svrhe neće koristiti.
4. Davatelj usluga se obvezuje da će sve osobne podatke primatelja pošiljaka koje je primio od Korisnika usluga čuvati do isteka svrhe odnosno u rokovima određenim mjerodavnim propisima i nakon toga će iste brisati.
5. Korisnik usluga se obvezuje podatke o primateljima pošiljaka koje dostavlja Davatelju usluga prikupiti od ispitanika sukladno važećim propisima, te ovime jamči da su takvi podaci prikupljeni zakonito, pošteno i transparentno, te da su prikupljeni između ostalog i u svrhu uručenja odnosno dostave pošiljaka (dokumentacije Korisnika usluga).
6. Korisnik usluga se obvezuje sukladno članku 13. Uredbe upoznati ispitanike (primatelje pošiljaka) o njihovim pravima u mjeri u kojoj je to primjenjivo, te se obvezuje redovito dopunjavati i mijenjati osobne podatke primatelja pošiljaka, sukladno informacijama i zahtjevima za dopunu ili ispravak podataka dobivenih od primatelja pošiljaka (svojih korisnika/klijenata), te Davatelju usluga dostavljati ažurne osobne podatke.
7. Korisnik usluga se obvezuje postupiti na identičan način i u odnosu na podatke o kontakt osobama koje su odgovorne za izvršenje Ugovora od strane Korisnika usluga, te se navedene osobe obvezuje obavijestiti o njihovom statusu, dostavljanju osobnih podataka Davatelju usluga u svrhu izvršenja Ugovora, te ih upoznati s njihovim pravima sukladno važećim propisima o zaštiti osobnih podataka.

**TRAJANJE I PRESTANAK UGOVORA**

**Članak 11.**

1. Ovaj Ugovor se sklapa na određeno radoblje od \_\_\_\_\_\_\_\_\_\_\_godine do \_\_\_\_\_\_\_\_\_\_\_ godine.
2. Ugovor obje ugovorne strane mogu otkazati pisanim putem uz otkazni rok od 30 (trideset) dana.
3. Svaka ugovorna strana ima pravo jednostrano raskinuti Ugovor s trenutačnim učinkom i to u sljedećim slučajevima:
* u slučaju neispunjavanja bilo koje ugovorne obveze druge ugovorne strane, a nakon isteka naknadnog roka za ispunjenje danog pisanim upozorenjem ugovorne strane koja raskida Ugovor;
* u slučaju postupanja druge ugovorne strane koja su protivna odredbama Ugovora odnosno koja predstavljaju povredu Ugovora, a nakon pisanog upozorenja ugovorne strane koja raskida Ugovor
* ako se nad ugovornom stranom pokrene stečajni ili predstečajni postupak, postupak likvidacije ili sličan postupak.
1. Otkaz, pisano upozorenje i raskid iz ovog Ugovora daju se u pisanom obliku i dostavljaju drugoj ugovornoj strani preporučenom poštanskom pošiljkom s povratnicom na adresu navedenu u zaglavlju Ugovora odnosno na novu adresu o kojoj je ugovorna strana uredno obavijestila drugu ugovornu stranu, odnosno na adresu sjedišta upisanu u odgovarajućem službenom registru. Otkaz, raskid i pisano upozorenje proizvode pravne učinke danom dostave drugoj ugovornoj strani.
2. Iznimno od odredbe prethodnog stavka ovoga članka, ugovorne strane su suglasne da se i neuručena pošiljka ima smatrati uredno dostavljenom, pod uvjetom da je upućena na adresu stranke – primatelja navedenu u zaglavlju ovog Ugovora, ili na njenu novu adresu o kojoj je stranci – pošiljatelju tijekom važenja ugovora dostavljena uredna obavijest, ili na adresu njezina sjedišta upisanu u odgovarajućem službenom registru, a u tim slučajevima danom dostave smatra se dan koji slijedi nakon isteka 8. (osmog) radnog dana od dana kada je dostava primatelju pokušana od strane davatelja poštanskih usluga.

**RJEŠAVANJE SPOROVA**

**Članak 12.**

1. Na ostala međusobna prava, obveze i odgovornosti, koja nisu pobliže regulirana ovim Ugovorom primjenjuju se odredbe Zakona o obveznim odnosima i ostalih važećih materijalnopravnih propisa Republike Hrvatske koji se odnose na predmet ovog Ugovora.
2. Ugovorne strane su suglasne da će sve eventualne sporove proistekle iz i/ili u svezi s ovim Ugovorom nastojati riješiti sporazumno, a ako to ne bude moguće ugovaraju nadležnost stvarno nadležnog suda u Zagrebu.

**ZAVRŠNE ODREDBE**

**Članak 13.**

1. Ovaj Ugovor se može mijenjati samo u pisanom obliku.
2. Ništetnost neke odredbe Ugovora ne povlači ništetnost Ugovora ako on može opstati bez ništetne odredbe i ako ona nije bila uvjet Ugovora ni odlučujuća pobuda zbog koje je Ugovor sklopljen.
3. Ovaj Ugovor primjenjuje se od\_\_\_\_\_\_\_\_\_\_\_\_\_\_\_\_ godine.
4. Ovaj je Ugovor sastavljen u 2 (dva) istovjetna primjerka, po 1 (jedan) primjerak za svaku ugovornu stranu.

U \_\_\_\_\_\_\_\_\_\_\_\_\_\_ U \_\_\_\_\_\_\_\_\_\_\_\_\_\_

Broj: KLASA:

**Davatelj usluga: Korisnik usluga:**

 **GRAD CRES**

 Gradonačelnik

 Marin Gregorović mag.polit

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_